## Program poticanja zapošljavanja

### NN 21/2002 (6.3.2002.), Program poticanja zapošljavanja

# Vlada Republike Hrvat­ske

502

Vlada Republike Hrvatske je na sjednici održanoj 10. siječnja 2002.
godine donijela

## PROGRAM POTICANJA ZAPOŠLJAVANJA

Program poticanja zapošljavanja sadrži:

|  |  |
| --- | --- |
| PROGRAM A. | S FAKSA NA POSAO |
| PROGRAM B. | IZ UČIONICE U RADIONICU |
| PROGRAM C. | UČENJEM DO POSLA ZA SVE |
| PROGRAM D. | ISKUSTVOM DO PROFITA |
| PROGRAM E. | ŠANSE I ZA NAS |
| PROGRAM F. | POSAO ZA BRANITELJE |

A. S FAKSA NA POSAO

**Cilj programa**

• poticati zapošljavanje mladih osoba visoke
stručne spreme,

• poticati kraće
i kvalitetnije studiranje,

• poticati
povratak u mjesto prebivališta,

• stimulirati
ostanak mladih u Republici Hrvatskoj,

• pružiti im
mogućnost stjecanja primijenjenih znanja i postizanja samostalnosti u zvanjima
za koja su se školovali,

• prepoznati osobe s poduzetničkim potencijalima
s ciljem samozapošljavanja.

**Ciljana skupina**

Sve mlade osobe s visokom
stručnom spremom do 27 godina starosti koje su završile studij unutar
prosječnog roka određenog za taj fakultet u protekloj godini, koje mogu biti:

• iz evidencije
Zavoda, ako nemaju odrađen pripravnički staž u propisanom trajanju, ili

• studenti koji
u tekućoj godini diplomiraju.

Program »S faksa na posao«
sadrži sljedeće poticajne mjere:

A1. sufinanciranje
zapošljavanja u državnoj upravi i javnim poduzećima »dvojčeki«

A2. sufinanciranje
zapošljavanja mladih osoba  na  razvojno-­-istraživačkim projektima

A3. sufinanciranje
zapošljavanja na područjima posebne državne skrbi i područjima gdje su potrebe
za deficitarnim zanimanjima

A4. sufinanciranje
zapošljavanja na tržištu rada (privatni sektor)

A5. kreditiranje
samozapošljavanja.

A1.  SUFINANCIRANJE ZAPOŠLJAVANJA U DR­ŽAV­NOJ UPRAVI I JAVNIM PODUZEĆIMA
– program »DVOJČEKI«

Program »DVOJČEKI« provodit će se u svim institucijama čije se plaće financiraju
iz državnog proračuna i javnim poduzećima koja su u većinskom vlasništvu
države.

**Uvjeti koje poslodavac mora ispunjavati:**

• unutarnji ustroj prihvaćen od nadležnog tijela;

• popis radnih mjesta za koje je propisana visoka
stručna sprema, te popis osoba na radnim mjestima visoke stručne spreme koje
odlaze u mirovinu u sljedeće dvije godine.

**Visina i trajanje subvencije**

• subvencionira se trošak 60% osnovice propisane
za uplatu doprinosa za produženo mirovinsko osiguranje za visoku stručnu spremu
koja je na dan prihvaćanja Programa poticanja zapošljavanja iznosila 3.900 kuna
(»Narodne novine«, broj 35/2000) i nepromjenjiva je do kraja provedbe Programa;

• trajanje subvencije je 20 mjeseci za državnu
upravu i 12 mjeseci za javna poduzeća.

**Obveze Zavoda**

• temeljem priložene dokumentacije, uz zahtjev,
Zavod treba zatražiti suglasnost nadležne koordinacije;

• pratiti i kontrolirati izvršavanje ugovornih
obveza poslodavca i sufinancirane osobe.

A2.  SUFINANCIRANJE ZAPOŠLJAVANJA MLADIH OSO­BA NA
RAZVOJNO-ISTRAŽIVAČKIM PRO­JEK­TIMA

Poslodavci koji imaju prijavljene razvojno-istraživačke projekte, te
osigurana sredstva i predviđene kadrove za provedbu istog bez obzira da li se
radi o privatnom sektoru, državnoj upravi ili javnom poduzeću, mogu koristiti
sufinanciranje zapošljavanja mladih osoba na projektima.

Istraživački projekti koje provode tijela državne uprave, odnosno javna
poduzeća, trebaju biti verificirani od nadležnog tijela, dok razvojni projekti
koje provode privatni poslodavci trebaju biti navedeni u srednjoročnom planu
razvoja**.**

**Visina i trajanje subvencije**

Subvencionira se trošak 80% osnovice propisane za uplatu doprinosa za
produženo mirovinsko osiguranje za visoku stručnu spremu, koja je na dan
prihvaćanja Programa poticanja zapoš­ljavanja iznosila 3.900 kuna (»Narodne
novine«, broj 35/2000) i nepromjenjiva je do kraja provedbe Programa, a najduže
24 mjeseca.

**Dodatna subvencija**

Ukoliko postoji potreba za daljnjim angažiranjem sufinancirane osobe,
poslodavcu će se vršiti povrat doprinosa na i iz bruto plaće za razdoblje od 12
mjeseci, uz uvjet zadržavanja postojeće zaposlenosti u trajanju sufinanciranja.
Navedeno se odnosi samo na privatni sektor.

Isplata sredstava poslodavcu pri korištenju dodatnog sufinanciranja

Kod zadržavanja u radnom odnosu nakon prestanka razvojnog projekta
potrebno je podnositi zatjev za refundaciju doprinosa na i iz plaće za
prethodno tromjesečje, uz dokaz o isplaćenim plaćama subvencioniranih osoba.

**Posebna pogodnost za poslodavca**

Poslodavcu se mogu subvencionirati troškovi stručne literature, putnih
troškova i kotizacije odlaska na stručne seminare subvencioniranih osoba u
iznosu od 5000 kuna za svaku godinu trajanja projekta.

**Posebna obveza poslodavca:**

• dostaviti dokaze o troškovima za stručnu
literaturu, putne troškove ili kotizaciju za stručne seminare.

A3. SUFINANCIRANJE ZAPOŠLJAVANJA NA POD­­RUČJIMA POSEBNE DRŽAVNE SKRBI I
POD­RUČJIMA GDJE POSTOJE POTREBE ZA DEFICITARNIM ZANIMANJIMA

Zakonom o područjima od posebne državne skrbi, u kojemu su navedena i
slabije razvijena područja, definirana su područja na koja se može primijeniti
mjera. Primjena mjera proširit će se i na područja koja će biti obuhvaćena
Zakonom o razvoju otoka. Ova se mjera primjenjuje na poslodavce koji su
registrirani na navedenim područjima i na nositelje vaučera koji prihvaćaju
preseljenje u ta područja. Nositelji vaučera koji imaju prebivalište na
područjima posebne državne skrbi nisu ciljana skupina u ovoj mjeri, već oni
koji imaju trajno prebivalište izvan navedenih područja.

Kod primjene mjere za
deficitarna zanimanja, ne daje se subvencija poslodavcu koji treba radnika
deficitarnog zanimanja, već se subvencioniraju samo troškovi preseljenja i
opreme stana osobama koje prihvaćaju zaposlenje. Deficitarnim zanimanjem smatra
se zanimanje za koje nije moguće posredovati sa evidencije regionalne područne
službe Hrvatskog zavoda za zapoš­ljavanje, ili kratkoročno osposobiti
nezaposlene, a postoji trajna potreba za tim zanimanjem.

Poslodavac mora dostaviti
izvadak iz Sudskog registra Trgovačkog suda ili obrtnicu iz koje je vidljivo da
ima registriranu djelatnost (sjedište ili podružnicu) na navedenim područjima.

**Visina i trajanje subvencije**

• subvencionira
se trošak 80% osnovice propisane za uplatu doprinosa za produženo mirovinsko
osiguranje za visoku stručnu spremu, koja je na dan prihvaćanja Programa
poticanja zapošljavanja iznosila 3.900 kuna (»Narodne novine«, broj 35/2000) i
nepromjenjiva je do kraja provedbe Programa u prvoj godini rada, 60% u drugoj i
40% u trećoj godini.

**Posebna pogodnost
za poslodavca:**

• ako poslodavac po isteku razdoblja
sufinanciranja želi zadržati sufinanciranu osobu, isplatit će mu se jednokratni
iznos od 1000 EUR u kunskoj protuvrijednosti po svakoj tako zaposlenoj osobi, uz
obvezu da istu zadrži još 12 mjeseci u radnom odnosu;

• jednokratni iznos od 1000 EUR poslodavac može
koristiti i u tijeku trajanja sufinanciranja za obrazovne svrhe (infor­matički
tečajevi i sl.), ali samo za verificirane programe. Navedeni iznos se doznačuje
ustanovi koja provodi obrazovni program.

**Posebne obveze
poslodavca**

• Zadržati u radnom odnosu isti broj radnika koji
je zatečen na neodređeno vrijeme 12 mjeseci od dana predaje zahtjeva za
sufinanciranje Zavodu.

**Pogodnosti za sufinanciranu osobu**

Sufinanciranoj osobi koja je spremna zaposliti se na područjima posebne
državne skrbi, slabije razvijenim krajevima i otocima, gdje Zavod nije u
mogućnosti redovitim aktivnostima posredovanja pri zapošljavanju osigurati
traženu radnu snagu, može se ponuditi stimulacija od 2500 EUR u kunskoj
protuvrijednosti za troškove preseljenja i opreme stana.

**Obveze sufinancirane osobe**

Sufinancirana osoba prije prihvaćanja zaposlenja mora imati trajno
prebivalište izvan područja posebne državne skrbi ili slabije razvijenih
područja 1 godinu. Od dana sklapanja ugovora o jednokratnoj isplati, obvezna je
ostati u radnom odnosu kod istog ili drugog poslodavca na navedenim područjima,
najmanje 24 mjeseca. Sufinancirana osoba koja svojom krivnjom uvjetuje raskid
radnog odnosa prije isteka ugovorne obveze zadržavanja na navedenim područjima,
obvezna je vratiti 1/24 iznosa za svaki mjesec koji je trebala odraditi prema
ugovoru.

A4. SUFINANCIRANJE ZAPOŠLJAVANJA NA TRŽI­ŠTU RADA

 Korisnici poticaja su poslodavci
u privatnom sektoru i tijela lokalne uprave i samouprave, te javna poduzeća u
njihovom vlasništvu.

**Visina i trajanje subvencije:**

• subvencionira
se trošak 60% osnovice propisane za uplatu doprinosa za produženo mirovinsko
osiguranje za visoku stručnu spremu koja je na dan prihvaćanja Programa
poticanja zapošljavanja iznosila 3.900 kuna (»Narodne novine«, broj 35/2000) i
nepromjenjiva je do kraja provedbe Programa;

• subvencija
traje prema trajanju pripravništva za pojedino zanimanje.

**Posebna pogodnost za poslodavca:**

• ako poslodavac
po isteku razdoblja sufinanciranja želi zadržati sufinanciranu osobu, isplatit
će mu se jednokratni iznos od 1000 EUR u kunskoj protuvrijednosti, uz obvezu da
istu zadrži dodatnih 12 mjeseci u radnom odnosu;

• jednokratni iznos od 1000 EUR u kunskoj protuvrijednosti
poslodavac može koristiti u tijeku trajanja sufinanciranja za obrazovne svrhe
(informatički tečajevi i sl.), ali samo za verificirane programe. Navedeni
iznos se doznačuje ustanovi koja provodi obrazovni program.

**Posebne obveze
poslodavca:**

• zadržati u radnom odnosu isti broj radnika koji
je zatečen na neodređeno vrijeme 12 mjeseci od dana predaje zahtjeva za
sufinanciranje Zavodu;

• dostaviti troškovnik obrazovane ustanove kako
bi im se mogla doznačiti sredstva.

Aktivnosti i obveze poslodavca i Zavoda
u Programu A. (A2., A3., A4.)

**Radnje koje poslodavac mora poduzeti:**

Popuniti i dostaviti Zavodu:

• zahtjev;

• prijavu potrebe za radnikom;

• kompletiranu dokumentaciju čiji popis se nalazi
u privitku zahtjeva;

• po pozitivno ocijenjenom zahtjevu sklopiti
ugovor o radu i prijaviti radnika na Hrvatski zavod za zdravstveno osiguranje i
Hrvatski zavod za mirovinsko osiguranje.

**Obveza poslodavca:**

• zadržati sufinanciranu osobu u radnom odnosu do
kraja sufinanciranog razdoblja;

• dostavljati popis sufinanciranih osoba i dokaze
o ispla­ćenim plaćama protekom svaka tri mjeseca rada;

• obavijestiti Zavod o svakoj promjeni koja se
može odraziti na izvršenje ugovornih obveza potpisnika ugovora u roku od 30
dana.

**Isplata sredstava poslodavcu**

Po potpisu ugovora o sufinanciranju sredstva se isplaćuju unaprijed za
prva tri mjeseca, a zatim po isteku svakog trećeg mjeseca.

**Obveze Zavoda:**

• temeljem zahtjeva i priložene dokumentacije
donijeti odlu­ku o sufinanciranju;

• potpisati ugovor u kojemu su definirana prava i
obveze ugovornih strana;

• pratiti i kontrolirati izvršavanje ugovornih
obveza poslo­dav­ca i sufinancirane osobe.

A5. KREDITIRANJE SAMOZAPOŠLJAVANJA

**Ciljana skupina**

• Nositelji vaučera koji će samozapošljavanjem,
odnosno, otpočinjanjem nekog oblika vlastitog poduzetništva riješiti pitanje
svog zapošljavanja. Budući da su za uspješno po­du­zetništvo potrebne
specifične sposobnosti, programom je, kao njegova neophodna komponenta,
predviđena stručna selekcija osoba koje po svojim interesima, motivaciji i
sposobnostima za samostalno vođenje posla mogu biti poduzetnici.

**Kriteriji za djelovanje programa**

Karakteristike kriterija ovog programa su, prije svega, u tome da se
program provodi postupno, te da u pojedinoj fazi uvijek postoji mogućnost – ili
zadovoljavanja kriterija te faze i prelaska u sljedeću fazu, ili neispunjavanja
kriterija i izlaska iz programa. Osnovni kriteriji su:

• načelni
interes za poduzetništvom,

• prihvatljiva
poslovna ideja koja se može realizirati,

• formalne
mogućnosti za obavljanje željenih poslova,

• sposobnost za
obavljanje poslova uključujući poduzet­ničke sposobnosti,

• osposobljenost
za izradu osnova poslovnog plana i njegovo razumijevanje,

• izrađen
korektan poslovni plan ili investicijski projekt,

• posjedovanje
valjanih instrumenata osiguranja povrata kredita.

**Aktivnosti i obveze Zavoda**

• pružanje prvih
informacija o mogućnostima samoza­poš­ljavanja i savjetodavni razgovor s
nositeljem vaučera,

• anketiranje
kandidata,

• osnovno
informiranje o poduzetništvu, zahtjevima i mo­gućnostima (info seminar),

• postupak
savjetovanja u službi profesionalne orijentacije,

• organizacija
seminara za poduzetnike,

• osiguranje
konzultantske usluge za kandidata,

• upućivanje
kandidata prema najpovoljnijem kreditoru,

• pomoć kod
uključivanja poduzetnika u inkubator (ako postoji),

• praćenje u
prvoj godini poslovanja uz aktivnu pomoć konzultanta.

**Sistem vaučera u provedbi
Programa A.**

Vrijednost vaučera je
vrijednost visine financijske podrške poslodavcu za zapošljavanje pojedine
osobe. Vaučer je infor­matički zapis iz baze podataka osoba iz ciljanih skupina
koji se vodi i ažurira u Zavodu. Poslodavci koji će koristiti subvencije mogu
se informirati o tome da li je osoba nositelj vaučera na info telefon Zavoda
(062 - 12 12 12), ili preko web stranice (www.hzz.hr/nositelji vaučera).

Vrijednost vaučera varirat će
prema dva kriterija:

§ brzina zapošljavanja pojedinih zanimanja – što se pojedino zanimanje
brže zapošljava, to će vrijednost vaučera biti niža. U odnosu na temeljnu
vrijednost, vrijednost vaučera varira 20%. Zavod će tiskati listu indeksa po
zanimanjima svake godine, prema položaju pojedinih zanimanja na trži­štu rada;

§ ako se osoba iz ciljane skupine odluči vratiti u svoje prebivalište
iz kojeg je došla na studij ili školu (izuzev slučajeva kada je prebivalište u
Zagrebu, Rijeci, Splitu i Osijeku), tada je vrijednost vaučera 1,20 u odnosu na
punu subvenciju.

B. IZ UČIONICE U RADIONICU

**Cilj programa**

Osposobljavanje osoba KV-VKV zanimanja u praktičnom i teoretskom dijelu
znanja, s posebnim naglaskom na sposobnost praćenja novih tehnologija u
zanimanju i usavršavanje u struci. Prvenstveno se misli na stjecanje potrebnog
radnog iskustva za polaganje majstorskog ispita odnosno samostalnosti u radu,
čime mladi radnik postaje konkurentan na tržištu rada i ima uvjete za
samostalno otvaranje obrta ili poduzeća.

B1.  SUFINANCIRANJE ZAPOŠLJAVANJA OSOBA KV – VKV ZANIMANJA BEZ RADNOG
ISKUS­TVA U OBRTNIŠTVU

**Ciljana skupina**

• osobe KV i VKV
zvanja bez radnog iskustva, koje su na evidenciji duže od 6 mjeseci (izuzev
pravnih i fizičkih osoba u djelatnosti trgovine i ugostiteljstva);

• osobe bez
radnog iskustva (KV i VKV zanimanja) koje će završtiti školovanje u tekućoj
školskoj godini, uz prednost osobama koje imaju prosjek ocjena 4,0 i više u
stručnim predmetima.

**Visina i trajanje sufinanciranja**

• bruto plaća
radnika u iznosu od 100% u trajanju 6 mjeseci temeljem 1.500,00 kuna neto plaće
i sveukupnih doprinosa i poreza na i iz plaće;

• nakon 6-mjesečnog
financiranja poslodavacu se refundiraju doprinosi na i iz bruto plaće što čini
37,20% troška plaće radnika u trajanju od 18 mjeseci.

**Radnje koje poslodavac mora poduzeti**

Popuniti i dostaviti Zavodu:

• zahtjev;

• prijavu
potrebe za radnikom;

• kompletiranu
dokumentaciju čiji popis se nalazi u privitku zahtjeva;

• po pozitivno
ocijenjenom zahtjevu sklopiti ugovor o radu i prijaviti radnika na Hrvatski
zavod za zdravstveno osiguranje i Hrvatski zavod za mirovinsko osiguranje.

**Obveza poslodavca:**

• zadržati
sufinanciranu osobu u radnom odnosu do kraja sufinanciranog razdoblja;

• dostavljati
popis sufinanciranih osoba i dokaze o ispla­ćenim plaćama protekom svaka tri
mjeseca rada;

• obavijestiti
Zavod o svakoj promjeni koja se može odraziti na izvršenje ugovornih obveza
potpisnika ugovora, uz mogućnost da tijekom prva tri mjeseca poslodavac može
bez sankcija prekinuti radni odnos sa sufinanciranom osobom, ali je obvezan
uzeti zamjenu u roku 30 dana;

• zadržati u
radnom odnosu isti broj radnika koji je zatečen na neodređeno vrijeme 18
mjeseci od dana predaje zah­tjeva za sufinanciranje Zavodu.

**Isplata sredstava poslodavcu**

• Sredstva se
uplaćuju za razdoblje od tri mjeseca, i to unaprijed. Nakon 3 i 6 mjeseci
poslodavac je dužan dostaviti popis sufinanciranih osoba i dokaze o isplaćenim
plaćama.

• Za preostalo
razdoblje (18 mjeseci) isplata se obavlja u obliku povrata doprinosa na i iz
bruto plaće svaka tri mjeseca za proteklo tromjesečje.

**Obveze Zavoda**

• temeljem
zahtjeva i priložene dokumentacije donijeti odlu­ku o sufinanciranju;

• potpisati
ugovor u kojem su definirana prava i obveze ugo­vornih strana;

• pratiti i
kontrolirati izvršavanje ugovornih obveza poslo­dav­ca i sufinancirane osobe.

**Obveze financirane osobe**

Financirana osoba sa Zavodom potpisuje ugovor o među­sobnim pravima i
obvezama. U prva tri mjeseca radnik može otkazati ugovor o radu bez sankcija.
Ako nakon tog roka otkaže ugovor iz neopravdanih razloga, dužan je vratiti 10%
sredstava uplaćenih za njegovo zapošljavanje u prvih 6 mjeseci rada.

C. UČENJEM DO POSLA ZA SVE

**Cilj programa**

Poslodavcima omogućiti sufinanciranje zapošljavanja mladih osoba bez
radnog iskustva kroz programe pripravničkog staži­ranja, uz stručno vođenje i
nadzor nadležnog mentora u prvoj godini rada.

Također omogućiti sufinanciranje zapošljavanja svih nezaposlenih osoba
iz evidencije bez obzira na prethodno radno iskustvo i godine starosti, kako bi
kroz programe uvođenja u posao savladali poslove radnog mjesta, te nadoknadili
izgubljena znanja i vještine uvjetovane dugotrajnom nezaposlenošću.

Sufinanciranjem obrazovnih aktivnosti osigurati potrebne kadrove u
uvjetima novih tehnologija i proizvodnih programa.

C1.  SUFINANCIRANJE ZAPOŠLJAVANJA OSOBA BEZ RADNOG ISKUSTVA (UZ IZUZEĆE
OSOBA KOJE ULAZE U PROGRAM A. I B.)

**Ciljana skupina:**

• do 30 godina
starosti;

• prethodnim
radnim iskustvom ne smatra se radni staž do 6 mjeseci u zanimanju i do 12
mjeseci izvan zanimanja;

• najmanje 30
dana na evidenciji Zavoda.

Sufinanciranje zapošljavanja
primjenjuje se na programe pripravničkog stažiranja i zapošljavanje osoba bez
radnog iskustva u zvanjima za koja su se školovale.

**Visina i trajanje subvencije**

• subvencionira
se bruto plaća radnika do iznosa koji je definiran doprinosima na i iz bruto
plaće (točno 37,20%) prema trajanju pripravničkog stažiranja za pojedina
zanimanja.

**Posebna pogodnost za
poslodavca:**

Ako poslodavac po isteku
razdoblja sufinanciranja želi zadržati sufinanciranu osobu, isplatit će mu se
jednokratni iznos od 1000 EUR u kunskoj protuvrijednosti, uz obvezu da istu
zadrži 12 mjeseci u radnom odnosu.

**Obveza poslodavca:**

• zadržati
sufinanciranu osobu u radnom odnosu do kraja sufinanciranog razdoblja;

• dostavljati
popis sufinanciranih osoba i dokaze o ispla­ćenim plaćama protekom svaka tri
mjeseca rada,

• zadržati u
radnom odnosu isti broj radnika koji je zatečen na neodređeno vrijeme 12
mjeseci od dana predaje zahtjeva za sufinanciranje Zavodu,

• obavijestiti
Zavod o svakoj promjeni koja se može odraziti na izvršenje ugovornih obveza potpisnika
ugovora u roku od 30 dana, uz uvjet zapošljavanja zamjenske osobe,

• ako je
korisnik posebne pogodnosti zadržati sufinanciranu osobu u radnom odnosu 12
mjeseci.

**Povrat uplaćenih doprinosa**

Poslodavac će nakon uredne uplate svih obveza iz i na plaće svaka tri
mjeseca dobiti povrat sredstava za prethodno tro­mjesečno razdoblje, a na
temelju pismenog poziva na plaćanje, uz priložene dokaze koje će dostaviti
Zavodu.

C2.  OBRAZOVNE AKTIVNOSTI: UVOĐENJE U POSAO, STRUČNO OSPOSOBLJAVANJE,
PRE­KVALIFIKACIJA, DOKVALIFIKACIJA I STRU­ČNO USA­VRŠA­VANJE ZA POZNATOG I
NEPOZNATOG POSLODAVCA

**Ciljana skupina:**

• sve
nezaposlene osobe koje su najmanje 30 dana na evidenciji Zavoda prije
zasnivanja radnog odnosa ili uklju­čivanja u obrazovne aktivnosti;

• bez obzira na godine
starosti, razinu stručne spreme i prethodno radno iskustvo.

**Program uvođenja u posao**

**Visina i trajanje subvencije**

• subvencionira
se bruto plaća radnika do iznosa koji je definiran doprinosima na i iz bruto
plaće (37,20%) prema vremenu trajanja aktivnosti, a najduže 12 mjeseci.

**Vrijeme trajanja uvođenja u
posao** određuje se sukladno složenosti poslova koje će nezaposlena osoba
obavljati i to kako slijedi:

• uvođenje u
posao osobe bez radnog iskustva na jednostav­nijim poslovima traje, u pravilu, od
3 do 6 mjeseci,

• za poslove
složenosti četvrtog stupnja obrazovanja vrijeme trajanja aktivnosti uvođenja u
posao, u pravilu, od 6 do 9 mjeseci (elektrotehničari, strojarski tehničari,
ekonomski tehničari, administrativni tehničari sl.);

• za poslove složenosti
šestog i sedmog stupnja obrazovanja vrijeme je trajanja aktivnosti, u pravilu,
od 9 do 12 mjeseci (dipl. inženjer agronomije, veterinar, pravnik, ekonomist
itd.).

**Posebna pogodnost za
poslodavca:**

Ako poslodavac po isteku
razdoblja dvostrukog zadržavanja u radnom odnosu želi zadržati sufinanciranu
osobu, isplatit će mu se jednokratni iznos od 1000 EUR u kunskoj
protuvrijednosti, uz obvezu da istu zadrži 12 mjeseci u radnom odnosu.

**Obveza poslodavca:**

• zadržati
sufinanciranu osobu u radnom odnosu u dvostrukom trajanju od vremena
sufinanciranja;

• dostavljati
popis sufinanciranih osoba i dokaze o ispla­ćenim plaćama protekom svaka tri
mjeseca rada;

• zadržati u
radnom odnosu isti broj radnika koji je zatečen na neodređeno vrijeme u
dvostrukom trajanju od vremena sufinanciranja, a najduže 12 mjeseci od dana
predaje zahtjeva za sufinanciranje Zavodu;

• obavijestiti
Zavod o svakoj promjeni koja se može odraziti na izvršenje ugovornih obveza
potpisnika ugovora u roku od 30 dana, uz uvjet zapošljavanja zamjenske osobe.

**Povrat uplaćenih doprinosa**

Poslodavac će nakon uredne
uplate svih obveza iz i na plaće svaka tri mjeseca dobiti povrat sredstava za
prethodno tro­mjesečno razdoblje, a na temelju pismenog poziva na plaćanje uz priložene
dokaze koje će dostaviti Zavodu.

OBRAZOVNE
AKTIVNOSTI STRUČNOG OSPOSOBLJAVANJA, PREKVALIFIKACIJE, DOKVALIFIKACIJE I
STRUČNOG USAVRŠAVANJA

Programi prekvalifikacije, dokvalifikacije i stručnog usavr­šavanja su
verificirani programi, dok programi stručnog osposobljavanja mogu biti
verificirani i interni.

**Visina subvencije:**

• sufinancirat
će se 80% obrazovnih troškova i 20% materijalnih troškova za programe
obrazovnih aktivnosti za poznatog poslodavca i u cilju zadržavanja postojeće
zaposlenosti.

**Obveza poslodavca:**

• zasnovati
radni odnos na određeno vrijeme dok traje program obrazovanja, po završetku
programa obrazovanja zadržati osobu u radnom odnosu do isteka 24 mjeseca od
dana početka obrazovanja;

• dostaviti
popis sufinanciranih osoba i dokaze o utrošenim sredstvima za obrazovanje i
izvješće o realizaciji programa obrazovanja;

• zadržati u
radnom odnosu isti broj radnika koji je zatečen na neodređeno vrijeme 12
mjeseci od dana predaje zahtjeva za sufinanciranje Zavodu;

• obavijestiti
Zavod o svakoj promjeni koja se može odraziti na izvršenje ugovornih obveza
potpisnika ugovora u roku od 30 dana, uz uvjet zapošljavanja zamjenske osobe.

**Isplata iznosa odobrenog
sufinanciranja:**

• 70 % po
potpisu ugovora o sufinanciranju obrazovanja;

• 30 % po
završetku obrazovanja i ispunjavanju obveza iz ugovora.

**Aktivnosti poslodavca i obveze Zavoda u Programu C. (C1. i C2.)**

**Radnje koje poslodavac mora
poduzeti**

Popuniti i dostaviti Zavodu:

• zahtjev;

• prijavu
potrebe za radnikom;

• kompletiranu
dokumentaciju čiji popis se nalazi u privitku zahtjeva;

• po pozitivno
ocijenjenom zahtjevu sklopiti ugovor o radu i prijaviti radnika na Hrvatski
zavod za zdravstveno osiguranje i Hrvatski zavod za mirovinsko osiguranje.

**Obveze Zavoda**

• temeljem
zahtjeva i priložene dokumentacije donijeti odluku o sufinanciranju;

• potpisati
ugovor u kojem su definirana prava i obveze ugovornih strana;

• pratiti i
kontrolirati izvršavanje ugovornih obveza poslodavca i sufinancirane osobe.

NEPOZNATI
POSLODAVAC

• Zavod odabire između nezaposlenih osoba,
uobičajenim metodama, polaznike osposobljavanja prema potražnji tržišta rada i
poznatim programima osposobljavanja obrazovnih ustanova;

• odabir obrazovnih ustanova temelji se na javnom
nadmetanju;

• troškove osposobljavanja Zavod u 100% iznosu
isplaćuje obrazovnoj ustanovi;

• polaznici osposobljavanja ostvaruju prava na
minimalnu novčanu naknadu i troškove prijevoza u cijelosti prema priloženoj
specifikaciji (ulaze i troškovi udžbenika)

• s nezaposlenom
osobom, koja će biti uključena u program osposobljavanja, zaključuje se ugovor
koji obvezuje nezaposlenu osobu na završetak osposobljavanja, odnosno povrat
troškova osposobljavanja ukoliko vlastitom krivnjom nezaposlena osoba ne završi
osposobljavanje na koje je upućena.

D. ISKUSTVOM DO PROFITA

**Cilj programa**

Stimulirati zapošljavanje ženskih osoba iznad 45 godina starosti, te
muških osoba iznad 50 godina starosti i na taj način potaknuti poslodavce da
iskoriste stečeno radno iskustvo osoba iz navedene skupine.

D1.  SUFINANCIRANJE ZAPOŠLJAVANJA ŽENSKIH OSOBA IZNAD 45 GODINA
STAROSTI, TE MUŠKIH OSOBA IZNAD 50 GODINA STAROSTI

**Ciljana skupina:**

• sve
nezaposlene ženske osobe iznad 45 godina starosti, te muške osobe iznad 50
godina starosti bez obzira na stručnu spremu;

• najmanje 6
mjeseci na evidenciji Zavoda.

**Visina i trajanje subvenicije**

• bruto plaća
radnika u iznosu od 100% temeljem 2.500 kuna neto plaće i sveukupni doprinosi
poreza na i iz plaće u trajanju od 6 mjeseci, te

• ako poslodavac
radnika zadrži u radnom odnosu, Zavod će poslodavcu refundirati doprinose na i
iz bruto plaće zaposlenika za razdoblje do 12 mjeseci

**Radnje koje poslodavac mora poduzeti**

Popuniti i dostaviti Zavodu:

• zahtjev;

• prijavu
potrebe za radnikom;

• kompletiranu dokumentaciju
čiji popis se nalazi u privitku zahtjeva;

• po pozitivno
ocijenjenom zahtjevu sklopiti ugovor o radu i prijaviti radnika na Hrvatski
zavod za zdravstveno osiguranje i Hrvatski zavod za mirovinsko osiguranje.

**Obveza poslodavca:**

• zadržati sufinanciranu
osobu u radnom odnosu do kraja sufinanciranog razdoblja;

• dostavljati
popis sufinanciranih osoba i dokaze o ispla­ćenim plaćama protekom svaka tri
mjeseca rada;

• zadržati u
radnom odnosu isti broj radnika koji je zatečen na neodređeno vrijeme 18
mjeseci od dana predaje zahtjeva za sufinanciranje Zavodu;

• obavijestiti
Zavod o svakoj promjeni koja se može odraziti na izvršenje ugovornih obveza
potpisnika ugovora, uz mogućnost da tijekom prva tri mjeseca poslodavac može
bez sankcija prekinuti radni odnos sa sufinanciranom osobom, ali je obvezan
uzeti zamjenu u roku 30 dana.

**Povrat uplaćenih doprinosa**

• U prvih 6
mjeseci isplata sredstava se obavlja svaka tri mjeseca unaprijed. Nakon prvog,
a i drugog tromjesečja, poslodavac je dužan dostaviti popis sufinanciranih
osoba i dokaze o njihovim isplaćenim plaćama.

• Isplata za sve
ostalo razdoblje obavlja se u obliku povrata doprinosa na i iz bruto plaće
svaka tri mjeseca za proteklo tromjesečje.

**Obveze Zavoda**

• temeljem
zahtjeva i priložene dokumentacije donijeti odlu­ku o sufinanciranju,

• potpisati
ugovor u kojem su definirana prava i obveze ugovornih strana,

• pratiti i
kontrolirati izvršavanje ugovornih obveza poslodavca i sufinancirane osobe.

**Obveze financirane osobe**

Financirana osoba sa Zavodom
potpisuje ugovor o među­sobnim pravima i obvezama. U prva tri mjeseca radnik
može otkazati ugovor o radu bez sankcija. Ako nakon tog roka otkaže ugovor iz
neopravdanih razloga, dužan je vratiti 10% sredstava uplaćenih za njegovo
zapošljavanje u prvih 6 mjeseci rada.

E. ŠANSA I ZA NAS

**Cilj programa**

Stimulirati zapošljavanje osoba sa invaliditetom kombinacijom
sufinanciranja obrazovanja i zapošljavanja, te poticanjem samozapošljavanja.

E1.   SUFINANCIRANJE ZAPOŠLJAVANJA OSOBA S INVALIDITETOM

**Ciljana skupina:**

• invalidne
osobe po rješenju nadležnog organa, čija je invalidnost utvrđena do 15. godine
života (kategorizirana omladina)

**Visina i trajanje subvenicije**

• 80% troškova
nastave (instruktaže) i materijalnih troškova osposobljavanja, kao i dio plaće
radnika u visini iznosa minimalne novčane pomoći za vrijeme osposobljavanja u
trajanju od 12 mjeseci;

**Posebna pogodnost za poslodavca**

• jednokratni
iznos od 1000 EUR, ako poslodavac osposobljenu osobu želi zadržati u radnom
odnosu, ili

• jednokratni iznos
za prilagodbu radnog mjesta od 2000 EUR.

**Posebne obveze poslodavca:**

• ako je
korisnik jednokratne isplate od 1000 EUR, zadržati osposobljenu osobu u radnom
odnosu dodatnih 12 mjeseci, ili

• ako koristi
jednokratni iznos za prilagodbu radnog mjesta, zadržati osposobljenu osobu u
radnom odnosu dodatnih 24 mjeseca.

E2.  SUFINANCIRANJE ZAPOŠLJAVANJA OSOBA S INVALIDITETOM I OSOBA S
FAKTOROM OTEŽANE ZAPOŠLJIVOSTI

**Ciljana skupina**

• invalidne osobe prema rješenju nadležnog organa
(invalidi Domovinskog rata, invalidi rada sa smanjenom radnom sposobnošću,
mirnodopski vojni invalidi i civilni ratni invalidi);

• nezaposlene osobe s otežanim faktorom
zapošljivosti prema procjeni službe profesionalne orijentacije Zavoda.

**Visina i trajanje
subvenicije**

• 60% troškova nastave (instruktaže) i 20%
materijalnih troškova osposobljavanja, kao i dio plaće radnika, u visini
minimalne novčane pomoći u trajanju 12 mjeseci.

**Posebna pogodnost
za poslodavca**

• jednokratni iznos od 1000 EUR ako poslodavac
osposob­ljenu osobu želi zadržati u radnom odnosu.

**Posebne obveze za
poslodavca**

• ako je korisnik jednokratne isplate od 1000
EUR, zadržati osposobljenu osobu u radnom odnosu 12 mjeseci,

• zadržati u radnom odnosu isti broj radnika koji
je zatečen na neodređeno vrijeme 12 mjeseci od dana predaje zahtjeva za
sufinanciranje Zavodu.

Aktivnosti i obveze poslodavca, osposobljene osobe i Zavoda u Programu
E. (E1. i E2.)

**Radnje koje poslodavac mora poduzeti**

Popuniti i dostaviti Zavodu:

• zahtjev;

• prijavu
potrebe za radnikom;

• kompletiranu dokumentaciju
čiji popis se nalazi u privitku zahtjeva;

• po pozitivno
ocijenjenom zahtjevu sklopiti ugovor o radu i prijaviti radnika na Hrvatski
zavod za zdravstveno osiguranje i Hrvatski zavod za mirovinsko osiguranje.

**Obveza poslodavca:**

• zadržati u radnom
odnosu do kraja programa osposobljavanja;

• dostavljati
izvješća o realizaciji programa osposobljavanja svaka tri mjeseca rada,

• po isteku
osposobljavanja potrebna je provjera uspješnosti, odnosno postignute
samostalnosti u radu,

• obavijestiti
Zavod o svakoj promjeni koja se može odraziti na izvršenje ugovornih obveza
potpisnika ugovora.

**Isplata iznosa odobrenog sufinanciranja:**

• 70 % po
potpisu ugovora o sufinanciranju obrazovanja;

• 30 % po
završetku obrazovanja i ispunjavanju obveza iz ugovora.

**Obveze Zavoda**

• temeljem
Zahtjeva i priložene dokumentacije donijeti od­lu­ku o sufinanciranju,

• potpisati
ugovor u kojem su definirana prava i obveze ugo­vornih strana,

• pratiti i
kontrolirati izvršavanje ugovornih obveza poslo­dav­ca i sufinancirane osobe.

**Pogodnosti za osposobljenu osobu**

•  ako osoba
koja je prošla predviđeno razdoblje osposobljavanja želi, tada postoji
mogućnost kreditiranja adaptacije vlastitog radnog mjesta (npr. kupnja računala
za slijepe, uređaja prilagođenih za rad na radnom mjestu i sl.) uz obvezu da se
ista informira o mogućnostima korištenja povoljnih kreditnih linija
(Ministarstvo za obrt, malo i sred­nje poduzetništvo).

F. POSAO ZA BRANITELJE

**Cilj programa**

Cilj Programa je omogućiti zapošljavanje hrvatskih branitelja koji su zbog
učešća u Domovinskom ratu i stečajeva u razdoblju 1990. – 1992. izgubili radno
mjesto, te prekinuli redovito obrazovanje i nisu bili u mogućnosti steći
potrebna znanja i vještine i postati konkurentni na tržištu rada.

F1.  SUFINANCIRANJE ZAPOŠLJAVANJA NEZAPOSLENIH HRVATSKIH BRANITELJA, TE
NEZAPOSLENE DJECE I SUPRUŽNIKA POGINULIH I NESTALIH HRVATSKIH BRANITELJA

**Ciljana skupina:**

• svi nezaposleni hrvatski branitelji,
nezaposlena djeca i supružnici poginulih i nestalih hrvatskih branitelja, koji
svoj status mogu dokazati potvrdom Ministarstva obrane odnosno Ministarstva
unutarnjih poslova, prema članku 38. Zakona o pravima hrvatskih branitelja iz
Domovinskog rata i članova njihovih obitelji (»Narodne novine«, broj 94/2001),
odnosno relevantnim dokumentima o srodstvu;

• najmanje 30 dana na evidenciji Zavoda;

• bez obzira na dob, stručnu spremu i prethodno
radno iskustvo.

**Visina i trajanje subvenicije**

• 70 % iznosa bruto plaće u prvoj godini;

• 50 % iznosa bruto plaće u drugoj godini.

**Posebna pogodnost za poslodavca:**

Ako poslodavac po isteku razdoblja sufinanciranja želi zadržati
sufinanciranu osobu u radnom odnosu, isplatit će mu se jednokratni iznos od
1000 EUR u kunskoj protuvrijednosti, uz obvezu zadržavanja u radnom odnosu 12
mjeseci.

Sredstva se mogu koristiti i prije ako se iskoriste u svrhu obrazovanja
sufinancirane osobe. Pri tome se sredstva uplaćuju izravno na račun obrazovne
ustanove, a program osposobljavanja mora biti verificiran.

**Radnje koje poslodavac mora poduzeti**

Popuniti i dostaviti Zavodu:

• zahtjev;

• prijavu
potrebe za radnikom;

• kompletiranu
dokumentaciju čiji popis se nalazi u privitku zahtjeva;

• po pozitivno
ocijenjenom zahtjevu sklopiti ugovor o radu i prijaviti radnika na Hrvatski
zavod za zdravstveno osiguranje i Hrvatski zavod za mirovinsko osiguranje.

**Obveza poslodavca:**

• zadržati
sufinanciranu osobu u radnom odnosu do kraja sufinanciranog razdoblja;

• dostavljati
popis sufinanciranih osoba i dokaze o ispla­ćenim plaćama protekom svaka tri
mjeseca rada;

• zadržati u
radnom odnosu isti broj radnika koji je zatečen na neodređeno vrijeme 12
mjeseci od dana predaje zah­tjeva za sufinanciranje Zavodu;

• obavijestiti
Zavod o svakoj promjeni koja se može odraziti na izvršenje ugovornih obveza
potpisnika ugovora u roku od 30 dana, uz uvjet zapošljavanja zamjenske osobe.

**Povrat uplaćenih
doprinosa poslodavcu**

• povrat se vrši
tromjesečno za prethodno tromjesečno raz­doblje, a na temelju pismenog poziva
na plaćanje koji će Zavodu dostaviti poslodavac uz priložene dokaze o
isplaćenim plaćama.

**Obveze Zavoda**

• temeljem
zahtjeva i priložene dokumentacije donijeti od­luku o sufinanciranju,

• potpisati
ugovor u kojem su definirana prava i obveze ugovornih strana,

• pratiti i kontrolirati
izvršavanje ugovornih obveza poslo­dav­ca i sufinancirane osobe.

**Zahtjev**

Zahtjev za sufinanciranje
zapošljavanja po Programu poticanja zapošljavanja, s uputama za popunjavanje i
popisom potrebne dokumentacije, je obrazac kojeg poslodavac može dobiti u
svakoj područnoj službi Zavoda.

Poslodavac popunjeni zahtjev
s popratnom dokumentacijom predaje u nadležnu službu Zavoda, prema mjestu
svojeg sjedišta.

Ukoliko je zahtjev pozitivno
ocijenjen, poslodavac se poziva na sklapanje ugovora o sufinanciranju uz uputu
o daljnjim aktivnostima.

Ukoliko je zahtjev negativno
ocijenjen, poslodavac će dobiti pisanu obavijest.

Klasa:
100-01/02-02/01

Urbroj:  5030108-02-3

Zagreb,
10. siječnja 2002.

Potpredsjednik,
zamjenik predsjednika
**dr. sc. Goran Granić,** v. r.

Ostalo, NN 21/2002-502